Otaqoʻzi Azizov
Otaqoʻzi Azizov (1910.21.9, Qirgʻiziston, Oʻsh viloyati) – til-shunos. Oʻzbekistonda (1970) va Qoraqalpogʻistonda (1980) xizmat koʻrsatgan fan arbobi. Filol. fanlari doktori (1961), professor (1965). Rossiya Federatsiyasi Ta’lim akademiyasining chet el muxbir a’zosi (1968). Oʻrta Osiyo universitetini tugatgan (1932). Toshkent pedagogika institutida dotsent (1940–45), Toshkent qishloq xoʻjaligi instituti (1945–48), Toshkent kechki pedagogika instituta (1948– 52), Toshkent Davlat Universiteti (1952-85)da rus tili kafedrasi mudiri. Ilmiy ishlari oʻzbek tilshunosligi, leksikogra-fiyasi, rus va oʻzbek tillarining qiyosiy oʻrganish masalalariga bagʻishlangan. A. darsliklar, ruscha-oʻzbekcha va boshqa lugʻatlar tuzgan.